4. Ανθρώπινα δικαιώματα στον κόσμο κατά το 2009 και η πολιτική της Ευρωπαϊκής Ένωσης σε αυτό τον τομέα (
Sergio Paolo Francesco Silvestris
(IT) Κυρία Πρόεδρε, αυτό που προσπαθούν κάποιοι συνάδελφοι να προτείνουν -καθώς είναι Πέμπτη και αυτή είναι η τελευταία ψηφοφορία- είναι ότι θα ήταν αρκετό να λέτε απλώς "εγκρίνεται" ή "απορρίπτεται". Δεν χρειάζεται να λέτε "ψήφισαν 452, 53 κατά, 22 υπέρ κτλ.".
Richard Howitt
(ΕΝ) Κυρία Πρόεδρε, πρόκειται για ένα πρακτικό ζήτημα. Θέλουμε απλώς να αφαιρέσουμε τις λέξεις "στην Κροατία". Δεν πιστεύω ότι θα έχουν αντίρρηση οι άλλες Ομάδες.
Hannes Swoboda
(DE) Κυρία Πρόεδρε, καθώς δεν αναφέρεται ακόμα στην κατάσταση της ψηφοφορίας μας, ήθελα απλώς να τονίσω ότι για το δεύτερο μέρος αυτού του ψηφίσματος και το επόμενο μπορούμε να ψηφίσουμε κατά βούληση. Σας ευχαριστώ.
Barbara Lochbihler
(EN) Κυρία Πρόεδρε, υπάρχουν δύο προσθήκες στο κείμενο. Μετά το "κατάλογο των προσώπων που ευθύνονται για", προστίθεται "σοβαρές". Στη συνέχεια τροποποιείται η επομένη φράση ως εξής: "παραβιάσεις των ανθρωπίνων δικαιωμάτων στο Ιράν, όπως βασανισμοί, λογοκρισία, βιασμοί και εκτελέσεις χωρίς δικαστική απόφαση".
Laima Liucija Andrikienė
Κυρία Πρόεδρε, έχουμε μία προφορική τροπολογία στην τροπολογία 7. Το κείμενο θα έχει ως εξής: "Παροτρύνει την Επιτροπή να συντάξει κατάλογο προσώπων που ευθύνονται για σοβαρές παραβιάσεις των ανθρωπίνων δικαιωμάτων στο Ιράν, όπως βασανισμοί, λογοκρισία, βιασμοί και εκτελέσεις χωρίς δικαστική απόφαση, ιδίως μετά τις εκλογές του 2009, και να εξετάσει το ενδεχόμενο να επιβάλλει κυρώσεις σε αυτούς με τη μορφή δέσμευσης περιουσιακών στοιχείων και ταξιδιωτικών απαγορεύσεων".
Laima Liucija Andrikienė
Κυρία Πρόεδρε, καθώς υπάρχουν κάποιες θετικές εξελίξεις στη Ρωσία, θα θέλαμε να τροποποιήσουμε την πρόταση που ξεκινά ως εξής: "θεωρεί λυπηρό το ότι, μέχρι στιγμής, όλες οι διαδηλώσεις της Στρατηγικής-31 δεν έλαβαν άδεια διεξαγωγής από τις αρχές". " πρόταση είναι να αντικατασταθούν οι λέξεις "μέχρι στιγμής" με τη φράση "εκτός από την τελευταία της 31ης Οκτωβρίου 2010".
